钦定古今图书集成/明伦汇编/官常典/第747卷 > 张弘任〈子振祚〉
## 钦定古今图书集成/明伦汇编/官常典/第747卷 > 张弘任〈子振祚〉

按《庐江县志》：“弘任，字曾士，崇祯间举人，知四川威远
县。时贼势猖獗，弘任誓死守城，令长子振祚领数骑
突围，夜出求援，未至，城陷，为贼所执，诱以官。弘任曰：
‘我为国守土牧民，今日之事，有死而已，肯从尔作贼
耶’？贼怒，杀之甚惨。振祚还，见父遇害，挺身击贼，不胜
死。”